স্পোর্টিং উইকেটে শুরু থেকেই বল ব্যাটে আসছিল। ব্যাটসম্যানরা শুরু থেকেই স্বাভাবিক উচ্চতায় বল পাচ্ছিলেন। শট খেলছিলেন অবলীলায়। কিন্তু নতুন বলে বাংলাদেশের পেসারদের দাপট দেখানো শুরু তৃতীয় ওভারে। ইবাদতের বেরিয়ে যাওয়া বলে খোঁচা দিয়ে উইকেটের পিছনে ক্যাচ দেন আরভিন (১)। প্রাক্তন অধিনায়ন ব্রেন্ডন টেলরকে টিকতে দেননি সাইফউদ্দিন। বাউন্ডারিতে রানের খাতা খোলা টেলর সোজা বল মিস করে এলবিডব্লিউ হন ৬ রানে।